BlackKakapo/recipes-ro huggingface dataset:
Tort "Smetannik" 

Ingrediente:
● Smantana 20% grasime - 1200 g  (200g pentru aluat si 1kg pt crema)
● Praf de copt - 2 lingurite  (1 plic de 10g)
● Oua - 2 buc 
● Ulei de floarea soarelui - 2 linguri 
● Unt - 3 linguri  (untul sa fie topit si racit - ar fi cam 50g)
● Zahar - 200 g  (plus 1 pahar pentru crema)
● Faina alba - 500 g 

Mod de preparare:
1. Intr-un bol puneti 200g de smantana si praful de copt.
2. Amestecati bine cu telul si observati ca vor aparea bule mici de aer - praful de copt reactioneaza cu smantana, se stinge.
3. Adaugati ouale, zaharul, uleiul si untul, amestecati bine cu telul.
4. Si ultima puneti faina.
5. Amestecati mai intai cu o lingura sau spatula, sa se incorporeze bine faina.
6. Apoi scoateti aluatul pe masa presarata cu faina si il mai framantati putin cu mainile, sa se uniformizeze.
7. Cam asa arata aluatul final - moale, placut, putin lipicios - il lasati 30 minute acoperit cu prosop sa se odihneasca.
8. Se imparte in 4-5 bucati(in poza sunt mai multe pt ca era portie dubla de aluat).
Fiecare bucata o modelati usor sa fie in forma de bila rotunda.
9. Presarati putina faina peste hartia de copt si va recomand sa intindeti foile cu facaletul chiar pe hartie - va fi mult mai usor s-o lucrati si mutati pe tava.
Intindeti o foaie cam de 28-30 cm diametru - cam 4 mm grosime, nu le faceti foarte subtiri.
10. Coaceti fiecare foaie la cuptor preincalzit la 200 grade, aproximativ 7-8 minute - trebuie sa fie usor rumenita, aveti grija sa nu le maroniti prea tare.
11. Cat este fierbinte le taiati frumos cu un capac sau cu cutitul dupa o farfurie rotunda.
Resturile le pastrati pentru finisarea tortului.
12. In asa fel coaceti si taiati toate foile.
Eu am facut 4 foi de aluat mai groase putin - aluatul este foarte fraged si se inmoaie prea mult daca le faceti prea subtiri.
13. Bateti smantana cu aproximativ 1 pahar de zahar - puteti regla aici dupa preferinte de dulce.
Aveti grija la crema sa fie smantana grasa - de minim 20%-30% grasime, altfel nu se bate si va curge crema.
Eu am folosit smantana de tzara, de la mama si s-a facut minunata - densa si ferma.
14. Ungeti foile cu crema - nu uitati sa puneti bucati de folie sau hartie de copt sub prima foaie, sa nu murdariti bordurile platoului de tort.
15. Puneti smantana mai din abundenta, acoperiti bine si marginile, nivelati putin cu lingura sau cutitul.
16. Resturile ramase dupa ce ati taiat bordurile se maruntesc bine in robot sau cu facaletul.
17. Si presarati faramiturile peste tort - deasupra si pe margini.
Scoateti bordurile de folie si vedeti ca avem margini curate la platou.
18. Si gata, am terminat - asa arata rezultatul final. Puteti sa-l presarati si cu nuca de cocos razuita, cred ca nu va strica deloc.
19. Foarte important sa puneti tortul la rece imediat dupa finisare, sa se inmoaie si fragezeasca.
Cel mai bine la frigider, acoperit cu folie alimentara, sa se intareasca si smantana. Daca il lasati in camera sau temperatura mai mare de 5 grade se va inmuia prea tare si nu are aceeasi textura.
20. Si o felie delicioasa pentru voi :)
Pofta Buna!
Pancakes cu dovleac si fructe uscate 

Ingrediente:
● Dovleac - 300 g 
● Oua - 2 buc 
● Zahar - 50 g 
● Lapte batut/iaurt/chefir - 200 ml 
● Fructe uscate(stafide, caise, prune, etc) - 100 g  (aici sunt merisoare si visine)
● Bicarbonat de sodiu - 1 lingurita 
● Faina alba calitate superioara - 250 g 
● Ulei de floarea soarelui - 1 lingura 

Mod de preparare:
1. Dovleacul se marunteste bine in robot sau il dati prin razatoare marunta(asa as recomanda, sa fie clatitele mai portocalii si sa se faca dovleacul mai bine).
2. Ouale se amesteca cu zaharul.
3. Adaugati laptele batut, amestecati bine cu telul.
4. Urmeaza dovleacul si fructele uscate, amestecati.
5. Adaugati bicarbonatul, amestecati.
6. Si ultima este faina, amestecati bine cu telul sa nu fie cocoloase.
7. Incingeti bine o tigaie neaderenta(teflon, ceramica), ungeti usor cu o pensula cu ulei. Pe parcurs nu mai ungeti tigaia cu ulei, este mai sanatos si nu sunt asa de uleioase.
Cu o lingura turnati cate putin aluat in tigaie, la mine incap 3-4 clatite mai mici sau puteti face din acelea mai mari.
Le coaceti la foc mediu spre mic pana incep sa iasa bule de aer si sunt netede(nu crude) deasupra.
8. Le intoarceti pe partea cealalta si mai lasati 5 minute.
9. La fel le coaceti pe toate, se scot pe o farfurie.
10. Le serviti cu miere, gemul preferat, smantana sau iaurt.
Pofta Buna!
Macrou marinat (Seleodka) 

Ingrediente:
● Macrou - 1 kg  (sau hering, eu cumpar macrou decongelat de la raionul de peste proaspat - Carrefour, Mega Image, Lidl, etc)
● Sare - 5 linguri 
● Zahar - 2 linguri 
● Apa - 1 l 
● Piper negru(boabe) - 10 buc  (puteti adauga si cateva boabe de ienibahar si coriandru)
● Frunza de dafin - 2 buc 

Mod de preparare:
1. Macroul se curata bine de intestine, se spala foarte bine.
Daca este cu cap, acesta se taie. Recomand, daca gasiti sa luati trunchi de macrou(am luat de la Mega Image ultima data si am vazut la Lidl), este mai simplu de lucrat cu el.
Aveti grija sa luati peste din sursa sigura si verificati termenele de valabilitate si ambalare.
2. Apa se clocoteste, se amesteca cu sarea si zaharul si se lasa sa se raceasca complet.
3. Pestele il aranjati intr-un borcan sau o casoleta adanca cu capac.
Turnati saramura rece, adaugati frunza de dafin si boabele de piper. Inchideti bine cu capac si puneti la frigider.
Observati ca un peste l-am taiat bucati, sa se marineze mai repede, peste noapte.
4. Pestele intreg va fi gata in 4-5 zile si deja il tineti la frigider cat aveti nevoie, chiar si 1 luna. Dar va asigur ca se mananca repede :)
5. Acum sa va arat cum fac fileuri din asa peste.
Il scot din saramura, tai cu cutitul de-a lungul spatelui.
6. Apasati cu degetul pe toata lungimea filu-ului si il desprindeti de pe oase.
7. Cam asa iese, oasele care se mai vad se scot usor cu ajutorul unui cutit.
8. Acelasi lucru faceti si cu al 2-lea file, il desprindeti pe lungime apasand cu degetele sau cu un cutit.
9. Il curatati de restul de oase si il intoarceti cu pielea in sus.
Luati un cutit cu varful mai ascutit si desprindeti putin din pielea de pe marginea fileului.
10. Apucati cu degetele de ea si trageti incet si atent sa nu rupeti carnea de pe file.
11. Si gata, poftim, avem 2 fileu-ri frumoase, fara oase si piele - asta ca respect pt musafirii de la masa si pt noi. Nu suport sa ma apuc la o masa festiva sa aleg oasele din peste, lucru valabil si pentru macroul afumat. Il curat la fel de oase si piele inainte de a-l aranja pe un platou.
12. Puteti sa faceti asa cateva file-uri si le aranjati intr-un bol stropite cu putin otet, ulei si felii de ceapa.
Peste cateva ore pestele va absorbi mirosurile si va fi inca mai gustos.
13. Pentru a fi servit simplu, ca aperitiv, se taie felii subtiri.
14. Treceti un cutit pe sub file-ul taiat si il treceti pe un platou.
Se poate orna cu felii de lamaie,, ceapa, masline. Merge stropit cu putin otet, zeama de lamaie si foarte putin ulei.
Pofta Buna!
Pancakes Jamie Oliver 

Ingrediente:
● Oua - 4 buc 
● Zahar - 5 lingurite 
● Faina alba calitate superioara - 115 g 
● Praf de copt - 1 lingurita 
● Lapte - 140 ml 
● Sare - 0.25 lingurite  (un varf de lingurita de sare si optional vanilie)

Mod de preparare:
1. Se pregatesc ingredientele:
- separati albusurile de galbenusuri
- amestecati faina cu praf de copt
- masurati laptele intr-un pahar gradat.
2. Cu un mixer bateti albusurile spuma tare.
3. La galbenusuri adaugati zaharul.
4. Si le bateti bine cu mixerul.
5. Si acum adaugati cam 1/3 din cantitatea de lapte, amestecati bine.
6. Si apoi adaugati cam 1/3 din cantitatea de faina, la fel amestecati.
7. Repetati procedura inca de 2 ori, adaugand alternativ lapte si faina pana le terminati.
Apoi adaugati sarea si optional vanilia, amestecati bine.
8. Ultimile incorporati albusurile, le amestecati usor ca sa nu iasa aerul.
9. Incingeti bine o tigaie antiaderenta si turnati pe mijloc cam jumatate de polonic de aluat.
Faceti focul sa fie moderat si asteptati pana apar niste bule de aer pe suprafata clatitei.
10. Atunci le intoarceti cu o paleta pe partea cealalta si mai lasati 2-3 minute sa se rumeneasca.
11. La fel coaceti si celelalte clatite - mie mi-ai iesit cam 7-8 bucati din aceasta cantitate de aluat.
12. Le serviti calde cu orice gem/dulceata va place, sau cu miere.
Pofta Buna!
Drob de pui Reteta  

Ingrediente:
● Carne de pui - 1.5 kg  (am folosit pulpe de pui fara os si piele)
● Ficatei de pui - 500 g 
● Ceapa alba - 2 buc 
● Oua - 10 buc 
● Ceapa verde - 5 buc  (mult marar si patrunjel, dupa gust)
● Usturoi verde - 2 buc  (optional)
● Ulei de floarea soarelui - 50 ml 
● Sare,piper - 1 lingurita  (dupa gust)

Mod de preparare:
1. Incingeti bine uleiul intr-o tigaie adanca.
2. Carnea de pui o taiati bucati medii si puneti in tigaie sa se caleasca.
3. Lasati si amestecati periodic pana se rumeneste frumos.
4. Apoi adaugati ceapa taiata bucati medii, mai caliti 10 minute.
5. Apoi puneti ficateii, amestecati si mai lasati inca 10-15 minute la foc mediu sa se gateasca.
6. Potriviti de sare si piper dupa preferinte.
7. Opriti focul si lasati carnea sa se raceasca complet.
8. Treceti carnea, ficateii si ceapa prin masina de tocat carne. Eu am preferat sa folosesc sita cu gauri mai mari de la masina de tocat, dar merge si cu cea normala.
9. Fierbeti 6 oua, le raciti si curatati de coaja.
10. Peste carne adaugam ceapa verde tocata marunt, mararul, patrunjelul, optional si usturoi verde la fel tocat.
Punem 4 oua crude, ma gandesc ca data viitoare sa mai pun vreo 2 in plus, parca ar fi fost mai moale drobul.
11. Amestecati bine, mai simplu si sigur ar fi cu mainile.
12. Luati o tava de chec de aproximativ 32x10cm si o ungeti bine cu ulei.
13. O asterneti cu hartie de copt, obervati ca va adera mai bine la tava din cauza ca am uns-o cu ulei.
14. Ungeti hartia de copt cu inca putin ulei.
15. Puneti 1/3 din carne in tava, nivelati bine si presati, sa fie cam de 1 cm grosime stratul.
16. Aranjati ouale fierte peste carne.
17. Luati cam jumatate din carnea ramasa si o distribuiti pe lateral, pe langa oua, presati bine chiar cu degetele sa nu fie goluri in drob pe urma.
18. Deasupra puneti restul de carne si o presati/nivelati bine.
19. Puneti la cuptor pentru 30-35 de minute, sa se rumeneasca frumos, la 200 de grade.
20. Lasati drobul sa se raceasca complet in bucatarie, apoi inca cateva ore la frigider.
21. Dupa acest timp rasturnati tava cu drobul pe un fund.
22. Luati tava si hartia de copt la o parte.
23. Portionati bucati de grosime medie si serviti.
La noi a mers de minune cu o salata de sezon.
Pofta Buna!
Cartofi cu carne si cascaval, la cuptor 

Ingrediente:
● Piept de pui - 500 g  (dezosat si fara piele)
● Cartofi albi/galbeni - 3 buc  (mai mari)
● Maioneza - 200 g  (eu am pus smantana)
● Cascaval clasic - 200 g 
● Sare,piper - 1 lingurita 

Mod de preparare:
1. Pieptul de pui se taie felii subtiri, se condimenteaza cu sare si piper  si se aranjeaza intr-o tava de cuptor adanca, unsa cu putin ulei(optional).
2. Cartofii ii taiati felii subtiri - de 2-3mm si le puneti peste pieptul de pui - presarati putina sare si piper deasupra.
3. Ungeti cartofii deasupra cu maioneza sau smantana.
4. Si presarati cascaval dat prin razatoare.
5. Acoperiti-o cu folie de aluminiu si o dati la cuptor preincalzit la 200 de grade, pentru aproximativ 45 de minute  - 1 ora.
6. Cu 10 minute inainte sa scoateti tava din cuptor desfaceti folie de pe tava si lasati sa se rumeneasca cascavalul.
Eu totusi mai testez cartofii cu cutitul, daca intra usor ca in unt, sunt gata - atunci scot si folia.
7. Si gata, serviti mancarea calda cu orice legume va plac.
Pofta Buna!
Frigarui de pui 

Ingrediente:
● Pulpe de pui dezosate si fara piele - 1 kg  (sau piept de pui)
● Ceapa alba - 3 buc  (Ceapa de marime medie)
● Gogosari in otet - 200 g 
● Castraveti murati - 3 buc 
● Vin rosu demisec - 100 ml 
● Sos de soia - 4 linguri  (este optional)
● Sare - 1 lingura 
● Piper negru - 0.25 lingurite 
● Ierburi uscate(busuioc, patrunjel,etc) - 1 lingurita 
● Praf de curry - 1 lingurita  (se gaseste in orice supermarket, la raionul de condimente - dar acest ingredient este optional in aceasta reteta.)

Mod de preparare:
1. Carnea se spala bine, si se taie bucatele medii.
2. Carnea taiata o puneti intr-un bol mai mare.
3. Ceapa se taie rondele de 5 mm grosime, se adauga peste carne.
4. Peste ceapa turnati vinul.
5. Apoi se adauga sosul de soia.
6. In ultima etapa se adauga sarea si condimentele.
7. Se amesteca bine cu mainile toate ingredientele. Se acopera carnea cu o folie sau farfurie, si se lasa la marinat aproximativ 30 de min. Daca aveti mai mult timp disponibil, ar fi bine sa le faceti seara si la amiaza a 2-a zi sa le preparati. Vor fi mult mai aromate, in acest caz.
8. Gogosarii se taie bucatele mici, iar castravetii rondele.
9. Pe betisoarele pentru frigarui se pun la rand bucatele cu carne, rondele de ceapa marinata, gogosari si castraveti. Eu de obicei le pun astfel - carne+ceapa+gogosar+castravete - si asa ies 4 bucatele de carne pe fiecare betisor,impreuna cu 4 bucatele de legume de fiecare tip.
10. De obicei ies cam 6-7 betisoare.
11. Se aranjeaza betisoarele cu carne pe un gratar(de microunde, aragaz ,etc).
Daca nu aveti grill la microunde le puneti la cuptor, sau pe gratarul de afara. Eu de obicei le pun la micorunde, la functia de grill, aproximativ 15 min pe fiecare parte, la putere maxima.
12. Dupa 15 min, se scot si se intorc pe partea cealalta, si se mai lasa 10-15 min.
13. Cand le scoateti trebuie sa fie rumene si carnea si legumele.
Se servesc de obicei calde cu orice garnitura preferata sau salate de legume.
Pofta Buna!
Prajitura simpla cu malai si dovleac 

Ingrediente:
● Faina alba - 150 g 
● Malai - 150 g 
● Praf de copt - 10 g 
● Sare - 0.5 lingurite 
● Esenta de vanilie - 1 lingurita  (sau alte arome - scortisoara, coaja rasa de lamaie/portocale, etc)
● Zahar - 150 g 
● Unt topit - 50 g 
● Piure de dovleac - 240 g  (gasiti reteta de piure in pasi, mai jos)
● Iaurt - 150 g 
● Oua - 2 buc 
● Merisoare uscate - 3 linguri  (ori alte fructe uscate, sau fructe din dulceata, optional)

Mod de preparare:
1. Intr-un bol amestecati toate ingredientele uscate - faina, malaiul, zaharul, praful de copt si sarea.
2. Adaugati peste ele 2 oua, iaurtul, untul topit, piureul de dovleac si esenta de vanilie. Amestecati bine cu un tel sau mixer pana nu mai sunt cocoloase in compozitie.
Piureul de dovleac il puteti prepara si pastra dupa metoda de aici - Reteta de Piure de dovleac.
3. Asterneti cu hartie de copt o tava de 28-30cm in diametru, dar puteti folosi si o tava patrata, forma nu conteaza.
Mutati aluatul in tava si il nivelati cu lingura.
4. Optional puteti pune deasupra merisoare, stafide, prune uscate, etc. Dar si fructele din dulceata s-ar potrivi bine aici.
5. Puneti prajitura in cuptorul preincalzit la 180 de grade si lasati acolo pentru 45 de minute, sau mai mult - pana se rumeneste uniform.
Dupa cuptor lasati putin sa se racoreasca si feliati.
6. Are textura moale si frageda cat este calda, la racire se face putin mai ferma, dar la fel de buna. Este alegerea voastra daca o vreti reincalzita sau rece.
Pofta Buna!
Chifle pentru hotdog 

Ingrediente:
● Lapte - 200 ml 
● Drojdie uscata - 1 lingurita 
● Zahar - 1 lingura 
● Oua - 2 buc  (optional si putin susan pentru ornat)
● Sare - 0.5 lingurite 
● Ulei - 1 lingura 
● Faina alba calitate superioara - 400 g 

Mod de preparare:
1. Intr-un bol amestecati laptele cald cu 1 lingura de zahar si drojdia.
Lasati 10 minute sa se activeze.
2. Adaugati apoi 1 ou, 1 lingura de ulei, 0.5 lingurita de sare si amestecati bine totul.
3. La final adaugati faina si amestecati aluatul cu o spatula sau lingura.
4. Apoi il treceti pe masa si framantati pana devine uniform si moale - este putin lipicios dar nu adaugati faina mai mult decat am notat la ingrediente. Asa chiflele vor fi moi si pufoase, chiar exemplare.
Puteti sa-l framantati ca si la chiflele de hamburgeri, cu carligul de la mixerul de mana, sau un robot de bucatarie - vedeti pasii 3-4 aici in reteta. Asa scapati de munca si discomfortul framantarii aluatului lipicios, dar cu acelasi rezultat.
5. Apoi il puneti inapoi in bol, eventual uns cu putin ulei(sa-l luati mai usor acolo dupa odihnit).
Acoperiti si lasati 30 minute la odihnit-crescut.
6. Peste 30 minute scoateti aluatul pe masa presarata cu faina si il taiati in 8-10 bucati egale.
7. Formati din ele bilute mici, va ajutati cu putin faina pe masa si lasati la odihnit inca 10 minute.
8. Dupa acest timp modelam repede chiflele pentru hotdog.
Deci luati fiecare bila, o intindeti intr-un oval, cam de lungimea unui crenvuste mai mare.
9. Aduceti marginile laterale spre mijloc.
10. Apoi inca o data si lipiti bine marginile pe lung.
11. Le intoarceti cu sectiunea in jos si aranjati in tava de cuptor asternuta cu hartie de copt. Lasati sa creasca 30-40 de minute, pana isi cam dubleaza volumul.
Eu am facut 8 chifle maricele, merg de facut si 10, sau chiar 12, daca sunt mai scurte - depinde cum aveti nevoie.
12. Dupa crescut, inainte de cuptor le ungeti cu putin ou batut si eventual presarati susan deasupra, daca aveti si va place.
13. Apoi le coaceti timp de 15-20 de minute in cuptorul preincalzit la 200 de grade, sau pana se rumenesc frumos.
14. Sunt la fel de bune calde, dar si a 2-a zi raman fragede si pufoase, puteti si sa le congelati asa gata coapte.
Copii au vrut hotdog clasic cu ketchup si castravete murat de casa, noi am mai adaugati mustar si ceapa rosie caramelizata - vedeti in reteta de hamburgeri cum o fac, la pasul 7. Oricum este dupa preferinte si posibilitati, dar bun-bun!
Pofta Buna!
Pate de ciuperci cu sos de soia 

Ingrediente:
● Ciuperci albe proaspete - 500 g 
● Ceapa alba - 1 buc 
● Sos de soia - 3 linguri 
● Ulei - 1 lingura 
● Sare,piper - 0.5 lingurite  (dupa gust)

Mod de preparare:
1. Taiati ceapa julien si o puneti la calit intr-o tigaie cu 1 lingura de ulei si jumate de pahar de apa.
2. Este gata cand se evapora apa si ceapa se caleste usor.
3. O scoateti intr-o farfurie si lasati la o parte.
4. In tigaie puneti ciupercile spalate bine si taiate bucati, adaugati jumate de pahar de apa si lasati la calit/fiert.
5. Cam dupa 10 minute apa din ciuperci se va evapora si vor incepe sa se rumeneasca(chiar si fara ulei).
Cand s-au rumenit putin adaugati sosul de soia, mai amestecati si opriti focul.
6. Puneti intr-un blender ciupercile si ceapa, le pasati bine pana la consistenta care va place.
7. Potriviti de sare si piper, aveti grija cu sarea pt ca sosul de soia este sarat.
8. Si gata, bun de servit si cald si rece.
Pofta buna!
Rulouri-placinte cu varza/branza 

Ingrediente:
● Apa calda - 150 ml 
● Ulei de floarea soarelui - 150 ml  (+ 20 ml de ulei pt a cali varza)
● Faina alba - 300 g 
● Sare - 0.5 lingurite 
● Varza alba - 1 kg 
● Ceapa alba - 1 buc  (+ optional 1 morcov)
● Sare,piper - 0.5 lingurite  (pentru umplutura, potriviti dupa gust)
● Galbenus de ou - 1 buc  (si susan sau mac pt ornat, optional)

Mod de preparare:
1. Daca alegeti sa faceti placintele cu varza, recomand in primul rand sa caliti varza din timp, sa aiba timp sa se racoreasca bine.
Deci, intr-o tigaie caliti ceapa taiata solzisori, in putin ulei.
2. Cand ceapa incepe usor sa se rumeneasca adaugati varza taiata cat mai fin si subtire.
3. Amestecati si o lasati sa se caleasca in voie la foc mediu-mic.
4. Cand se mai rumeneste o potriviti de sare si piper dupa gust.
Nu uitati s-o amestecati periodic, inchideti focul cand e gata.
5. Amestecati apa cu uleiul si sarea.
6. Adaugati faina si amestecati bine cu o lingura sau spatula - aluatul pare mai moale dar fara grija, asa si trebuie sa fie.
7. Este si ceva mai uleios, ca doar contine ulei, dar dupa ce il mutati pe masa presarata cu faina si il mai framantati o jumate de minut se rezolva.
Lasati sa se odihneasca 15-20 de minute.
8. Dupa acest timp il mai framantati putin cu faina si lasati 10 minute la odihnit.
9. Apoi se taie in 12 bucatele uniforme.
10. Fiecare bucatica o intindeti, ajutandu-va cu putina faina si facaletul, in niste mici dreptunghiuri.
11. Puneti umplutura peste, cam 1 lingura, varza sau branza.
12. Acum incepem sa le rulam - strangeti marginile si impachetati.
13. Rulati mai strans si uniform.
14. In asa fel le faceti pe toate 12 si la aranjati intr-o tava de cuptor. Ungeti cu galbenus de ou si optional puteti presara deasupra susan sau mac.
15. Se coc la cuptor preincalzit la 200 grade timp de 35-40 de minute, pana se rumenesc frumos.
Le lasati putin sa se racoreasca.
16. Apoi savurati cu mare placere.
Pofta buna!
Placinta razuita cu mere 

Ingrediente:
● Mere - 7 buc  (de marime medie)
● Faina alba - 450 g 
● Praf de copt - 10 g 
● Sare - 0.5 lingurite 
● Unt - 250 g  (sa fie rece, de la frigider)
● Oua - 2 buc 
● Zahar - 200 g 
● Esenta de vanilie - 1 lingurita 
● Gris de grau - 4 linguri 
● Scortisoara macinata - 2 lingurite  (optional)

Mod de preparare:
1. Amestecati intr-un bol 450g de faina cu 10g praf de copt si 0.5 lingurita de sare.
2. Mutati compozitia de faina intr-un robot mare cu lama S si adaugati in ea untul rece taiat cuburi mari.
Daca nu aveti robot, lasati faina in bol, dar untul trebuie sa-l razuiti, sa fie bucatele cat mai mici.
3. Mixati bine compozitia de faina cu unt pana are textura de firimituri.
In varianta fara robot, puneti mainile la treaba si amestecati bine pana aveti textura potrivita.
4. Puneti intr-un bol 2 oua, 150g de zahar si esenta de vanilie, amestecati bine cu un tel.
5. Turnati ouale in compozitia de faina cu unt, amestecati bine cu robotul sau mainile pana obtineti un aluat uniform.
6. Puteti sa-l scoateti din robot/bol pe masa si sa-l mai framantati putin cu mainile, dar nu insistati prea mult - doar cat sa fie un aluat uniform.
7. Taiati aluatul in 2 bucati de 1/3 si 2/3.
8. Le puneti in pungi si lasati la congelator minim 45 de minute, sau in frigider 2 ore(sau mai mult).
9. Cand aluatul s-a racit bine si vreti sa va apucati de montat placinta, mai intai spalati bine merele, le curatati de cotor si le treceti printr-o razatoare mai mare.
Eu le-am folosit cu tot cu coaja.
10. Asterneti cu hartie de copt o tava mare cuptor.
Luati bucata mai mare de aluat si o treceti prin razatoare, distribuiti fulgii de aluat formati pe toata suprafata tavii.
11. Presarati peste acest aluat 4 linguri de gris.
12. Apoi puneti stratul de mere rase, le distribuiti uniform si presarati deasupra 50g de zahar, sau aproximativ 5-6 linguri.
Tot aici puteti sa le presarati cu scortisoara pudra, daca va place.
13. Luati bucata de aluat mai mica din frigider/congelator si o treceti la fel prin razatoare, uniform distribuind peste stratul de mere.
14. Ridicati putin de bordurile hartiei din tava, sa se aranjeze mai in linie marginile placintei.
15. Apoi o coaceti in cuptorul preincalzit la 200 de grade timp de 45-50 de minute, pana se rumeneste uniform.
Dupa cuptor lasati sa se raceasca minim 1 ora inainte de servire. 
Inainte de coacere placinta cu mere pare ceva mai inalta, dar dupa cuptor merele se lasa si va avea inaltimea perfecta.
16. Este absolut delicioasa, calda sau rece, oricum.
Pofta Buna!
Prajitura "Roza", de post 

Ingrediente:
● Suc de rosii - 250 ml 
● Ulei fara miros - 250 ml 
● Zahar - 150 g 
● Praf de copt - 15 g 
● Faina alba - 300 g 
● Esenta de vanilie - 1 buc  (si coaja de lamaie rasa, optional)
● Gem - 5 linguri  (sau dulceata mai groasa)

Mod de preparare:
1. Intr-un bol masurati sucul de rosii, uleiul si zaharul, amestecati bine cu un tel.
2. Adaugati faina si praful de copt, amestecati sa nu fie cocoloase.
3. Si la urma puneti aromele - vanilie si coaja de lamaie rasa daca aveti.
4. Asterneti cu hartie de copt o tava de 26-28cm in diamentru.
Turnati jumatate de aluat si il nivelati cu lingura.
5. Puneti gemul sau dulceata(aici am folosit zmeura amestecata cu zahar), distribuiti cat de cat uniform peste aluat.
6. Si peste gem turnati cealalta parte de aluat. 
Eu am folosit un cutit ca sa intind aluatul atent peste stratul de gem - sa nu le amestec prea tare.
7. Cam asa arata prajitura inainte de cuptor.
8. Se coace timp de 35-40 de minute la 180 grade.
Lasati sa se racoreasca bine dupa cuptor.
9. Si serviti, eu am pudrat zahar, dar nu este obligatoriu.
Pofta Buna!